CELEX: 32005D0028
Language: da
Date: 2005-01-12 00:00:00
Title: 2005/28/EF: Kommissionens beslutning af 12. januar 2005 om ændring af beslutning 93/52/EØF for så vidt angår erklæringen om, at visse italienske provinser er fri for brucellose (B. melitensis), og beslutning 2003/467/EF for så vidt angår erklæringen om, at visse italienske provinser er fri for kvægtuberkulose, kvægbrucellose og enzootisk kvægleukose (meddelt under nummer K(2004) 5548)EØS-relevant tekst.

19.1.2005   
            
            
               DA
            
            
               Den Europæiske Unions Tidende
            
            
               L 15/30
            
         KOMMISSIONENS BESLUTNING
   af 12. januar 2005
   om ændring af beslutning 93/52/EØF for så vidt angår erklæringen om, at visse italienske provinser er fri for brucellose (B. melitensis), og beslutning 2003/467/EF for så vidt angår erklæringen om, at visse italienske provinser er fri for kvægtuberkulose, kvægbrucellose og enzootisk kvægleukose
   (meddelt under nummer K(2004) 5548)
   (EØS-relevant tekst)
   (2005/28/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig bilag A, afsnit I, punkt 4, bilag A, afsnit II, punkt 7, og bilag D, kapitel I, punkt E,
   under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet (2), særlig bilag A, kapitel 1, punkt II, og
   ud fra følgende betragtninger:
   
               (1)
            
            
               Ved Kommissionens beslutning 93/52/EØF af 21. december 1992 om konstatering af, at bestemte medlemsstater eller regioner overholder betingelserne for brucellose (B. melitensis), og om anerkendelse af deres status som medlemsstat eller region, der er officielt fri for denne sygdom (3), er der i overensstemmelse med direktiv 91/68/EØF opstillet en liste over regioner i medlemsstaterne, som er anerkendt som officielt fri for brucellose (B. melitensis).
            
         
               (2)
            
            
               I provinserne Firenze, Livorno, Lucca, Massa-Carrara, Pisa, Pistoia, Prato og Siena i regionen Toscana og i provinserne Perugia og Terni i regionen Umbrien er mindst 99,8 % af fåre- og gedebedrifterne officielt fri for brucellose. Disse provinser har desuden forpligtet sig til at overholde visse andre betingelser i direktiv 91/68/EØF vedrørende stikprøver, der skal foretages, når de pågældende provinser er blevet anerkendt som fri for brucellose.
            
         
               (3)
            
            
               Provinserne Firenze, Livorno, Lucca, Massa-Carrara, Pisa, Pistoia, Prato og Siena i regionen Toscana og provinserne Perugia og Terni i regionen Umbrien bør derfor anerkendes som officielt fri for brucellose (B. melitensis) for så vidt angår fåre- og gedebedrifter.
            
         
               (4)
            
            
               Listerne over regioner i medlemsstaterne, der er erklæret officielt fri for kvægtuberkulose, kvægbrucellose og enzootisk kvægleukose, findes i Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (4).
            
         
               (5)
            
            
               Italien har forelagt Kommissionen dokumentation, der viser, at landet opfylder de relevante betingelser i direktiv 64/432/EØF for så vidt angår provinsen Como i regionen Lombardiet og provinsen Prato i regionen Toscana, så disse provinser kan erklæres officielt fri for tuberkulose for så vidt angår kvægbesætninger.
            
         
               (6)
            
            
               Italien har forelagt Kommissionen dokumentation, der viser, at landet opfylder de relevante betingelser i direktiv 64/432/EØF for så vidt angår provinsen Brescia i regionen Lombardiet, provinsen Prato i regionen Toscana og provinserne Perugia og Terni i Umbrien, så disse provinser kan erklæres officielt fri for brucellose for så vidt angår kvægbesætninger.
            
         
               (7)
            
            
               Italien har endvidere forelagt Kommissionen dokumentation, der viser, at landet opfylder de relevante betingelser i direktiv 64/432/EØF for så vidt angår provinsen Pavia i regionen Lombardiet, provinsen Massa-Carrara i regionen Toscana og provinserne Perugia og Terni i Umbrien, så disse provinser kan erklæres officielt fri for enzootisk kvægleukose for så vidt angår kvægbesætninger.
            
         
               (8)
            
            
               Som følge af evalueringen af den dokumentation, der er forelagt af Italien, bør provinsen Como i regionen Lombardiet og provinsen Prato i regionen Toscana erklæres officielt fri for kvægtuberkulose, provinsen Brescia i regionen Lombardiet, provinsen Prato i regionen Toscana og provinserne Perugia og Terni i regionen Umbrien bør erklæres officielt fri for kvægbrucellose, og provinsen Pavia i regionen Lombardiet, provinsen Massa-Carrara i regionen Toscana og provinserne Perugia og Terni i regionen Umbrien bør erklæres officielt fri for enzootisk kvægleukose.
            
         
               (9)
            
            
               Beslutning 93/52/EØF og 2003/467/EF bør derfor ændres i overensstemmelse hermed.
            
         
               (10)
            
            
               De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Bilag II til beslutning 93/52/EØF ændres som angivet i bilag I til nærværende beslutning.
   Artikel 2
   Bilag I, II og III til beslutning 2003/467/EF ændres som angivet i bilag II til nærværende beslutning.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 12. januar 2005.
      
         
            På Kommissionens vegne
         
         Markos KYPRIANOU
         
            Medlem af Kommissionen
         
      
   
   
      (1)  EFT 121 af 29.7.1964, s. 1977/64. Senest ændret ved forordning (EF) nr. 21/2004 (EUT L 5 af 9.1.2004, s. 8).
   
      (2)  EFT L 46 af 19.2.1991, s. 19. Senest ændret ved Kommissionens beslutning 2004/554/EF (EUT L 248 af 9.7.2004, s. 1).
   
      (3)  EFT L 13 af 21.1.1993, s. 14. Senest ændret ved beslutning 2004/320/EF (EUT L 102 af 7.4.2004, s. 75).
   
      (4)  EUT L 156 af 25.6.2003, s. 74. Senest ændret ved beslutning 2004/320/EF (EUT L 102 af 7.4.2004, s. 75).
   
      BILAG I
      Bilag II til beslutning 93/52/EØF affattes således:
      
         
            »BILAG II
            
                         
                     
                     
                        I Frankrig:
                        departementerne:
                        Ain, Aisne, Allier, Ardèche, Ardennes, Aube, Aveyron, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Essonne, Eure, Eur-et-Loire, Finistère, Gers, Gironde, Hauts-de-Seine, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot-et-Garonne, Lot, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d’Oise, Vendée, Vienne, Yonne, Yvelines, Ville de Paris og Vosges.
                     
                  
                         
                     
                     
                        I Italien:
                        
                                    —
                                 
                                 
                                    regionen Lazio: provinserne Rieti og Viterbo
                                 
                              
                                    —
                                 
                                 
                                    regionen Lombardiet: provinserne Bergamo, Brescia, Como, Cremona, Lecco, Lodi, Mantova, Milano, Pavia, Sondrio og Varese
                                 
                              
                                    —
                                 
                                 
                                    regionen Sardinien: provinserne Cagliari, Nuoro, Oristano og Sassari
                                 
                              
                                    —
                                 
                                 
                                    regionen Trentino-Alto Adige: provinserne Bolzano og Trento
                                 
                              
                                    —
                                 
                                 
                                    regionen Toscana: provinserne Arezzo, Firenze, Livorno, Lucca, Massa-Carrara, Pisa, Pistoia, Prato og Siena
                                 
                              
                                    —
                                 
                                 
                                    regionen Umbrien: provinserne Perugia og Terni.
                                 
                              
                  
                         
                     
                     
                        I Portugal:
                        den selvstyrende region Azorerne.
                     
                  
                         
                     
                     
                        I Spanien:
                        den selvstyrende region De Kanariske Øer: provinserne Santa Cruz de Tenerife og Las Palmas.«
                     
                  
      
   
   
      BILAG II
      I bilag I, II og III til beslutning 2003/467/EF foretages følgende ændringer:
      
                  1)
               
               
                  Bilag I, kapitel 2, affattes således:
                  »KAPITEL 2
                  Regioner i medlemsstaterne, der er officielt fri for tuberkulose
                  
                               
                           
                           
                              I Italien:
                              
                                          —
                                       
                                       
                                          regionen Lombardiet: provinserne Bergamo, Como, Lecco og Sondrio
                                       
                                    
                                          —
                                       
                                       
                                          regionen Marche: provinsen Ascoli Piceno
                                       
                                    
                                          —
                                       
                                       
                                          regionen Toscana: provinserne Grossetto og Prato
                                       
                                    
                                          —
                                       
                                       
                                          regionen Trentino-Alto Adige: provinserne Bolzano og Trento.«
                                       
                                    
                        
            
                  2)
               
               
                  Bilag II, kapitel 2, affattes således:
                  »KAPITEL 2
                  Regioner i medlemsstaterne, der er officielt fri for brucellose
                  
                               
                           
                           
                              I Italien:
                              
                                          —
                                       
                                       
                                          regionen Emilia-Romagna: provinserne Bologna, Ferrara, Forli-Cesena, Modena, Parma, Piacenza, Ravenna, Reggio Emilia og Rimini
                                       
                                    
                                          —
                                       
                                       
                                          regionen Lombardiet: provinserne Bergamo, Brescia, Como, Cremona, Lecco, Lodi, Mantova, Pavia, Sondrio og Varese
                                       
                                    
                                          —
                                       
                                       
                                          regionen Marche: provinsen Ascoli Piceno
                                       
                                    
                                          —
                                       
                                       
                                          regionen Sardinien: provinserne Cagliari, Nuoro, Oristano og Sassari
                                       
                                    
                                          —
                                       
                                       
                                          regionen Toscana: provinserne Arezzo, Grossetto, Livorno, Lucca, Pisa og Prato
                                       
                                    
                                          —
                                       
                                       
                                          regionen Trentino-Alto Adige: provinserne Bolzano og Trento
                                       
                                    
                                          —
                                       
                                       
                                          regionen Umbrien: provinserne Perugia og Terni.
                                       
                                    
                        
                               
                           
                           
                              I Portugal:
                              
                                          —
                                       
                                       
                                          den selvstyrende region Azorerne: øerne Pico, Graciosa, Flores og Corvo.
                                       
                                    
                        
                               
                           
                           
                              I Det Forenede Kongerige:
                              
                                          —
                                       
                                       
                                          Storbritannien: England, Skotland og Wales.«
                                       
                                    
                        
            
                  3)
               
               
                  Bilag III, kapitel 2, affattes således:
                  »KAPITEL 2
                  Regioner i medlemsstaterne, der er officielt fri for enzootisk kvægleukose
                  
                               
                           
                           
                              I Italien:
                              
                                          —
                                       
                                       
                                          regionen Emilia-Romagna: provinserne Bologna, Ferrara, Forli-Cesena, Modena, Parma, Piacenza, Ravenna, Reggio Emilia og Rimini
                                       
                                    
                                          —
                                       
                                       
                                          regionen Lombardiet: provinserne Bergamo, Brescia, Como, Cremona, Lecco, Lodi, Mantova, Milano, Pavia, Sondrio og Varese
                                       
                                    
                                          —
                                       
                                       
                                          regionen Marche: provinsen Ascoli Piceno
                                       
                                    
                                          —
                                       
                                       
                                          regionen Toscana: Provinserne Arezzo, Firenze, Grossetto, Livorno, Lucca, Massa-Carrara, Pisa, Pistoia, Prato og Siena
                                       
                                    
                                          —
                                       
                                       
                                          regionen Trentino-Alto Adige: provinserne Bolzano og Trento
                                       
                                    
                                          —
                                       
                                       
                                          regionen Umbrien: provinserne Perugia og Terni.
                                       
                                    
                                          —
                                       
                                       
                                          regionen Aosta-dalen: provinsen Aosta.«